કોઈ કહેશે હું તો એવા નાના ગામડામાં જન્મ્યો હતો જ્યાં રોડ પણ નહોતા અને વાહન પણ આવતાં નહીં, કોઈ કહેશે મારી પાસે તો સ્કૂલ અને કોલેજની ફીના રૂપિયાં પણ ન હતા, ટ્યુશન રાખવાની તો મારી ત્રેવડ જ નહોતી, ફી ભરવા માટે મારે ભણવાની સાથે મજૂરી કરવી પડતી હતી, ભણવા કે નોકરી કરવા માટે મારા વતનથી ક્યાંય દૂર જવું પડ્યું હતું, મારા ખાવાનાં કંઈ ઠેકાણાં નહોતાં, કોઈ કહેશે કે હું તો બસ સ્ટેશનમાં કે રેલવે સ્ટેશને સૂતો છું, હોટલમાં વેઇટર તરીકે કામ કર્યું છે, કોઈને તો વળી ઘરમાં જ સંઘર્ષ કરવો પડે છે, મને જે ગમતું હતું એ કરવા માટે મારે મારા પિતા સાથે જ લડવું પડ્યું હતું, મને તો ઘરમાંથી કાઢી મૂક્યો હતો, કોઈ જ્ઞાતિ કે સમાજની મદદથી ભણ્યા હોય છે, ચોપડા પણ માગીને લીધા હતા!